Neprofitcela organizaĵo

Neprofitcela organizaĵo (ankaŭ senprofitcela organizaĵo aŭ ne-profitcela organizaĵo) estas organizaĵo kies ĉefa celo estas subteni kaj antaŭenigi iun aferon, kiu koncernas aŭ la publikon aŭ privata grupo, necelante monprofiton. Oni trovas tiajn grupojn en tre diversaj kampoj, ekz. la artoj, karitataj organizaĵoj, politiko, religio, sporto ktp.

Neprofitcelaj grupoj ĝenerale ne funkcias por generi profiton; tamen, neprofitcela organizaĵo povas ricevi, reteni kaj disdoni monon kaj aliaj valoraĵoj, kaj ankaŭ etike kaj laŭleĝe komerci, ricevante profiton. Eblas, ke tia organizaĵo povos nur limigite peti kaj uzi tiajn profitojn, laŭ la naciaj leĝoj de ties jurisdikcio; ne-profitajn organizaĵojn do ĝenerale financas mondonacoj de la publiko aŭ de entreprenoj, ofte sen devigo pagi imposton je la donacoj.

 Kelkaj neprofitcelaj organizaĵoj 
 Esperanto Plus (ekstera ligilo)
 Fondaĵo Vikimedio
 Fondumo por Libera Programaro
 Fondumo por Minacataj Lingvoj
 Ne-registara organizaĵo
 Ruĝa Kruco
 Savu la infanojn
 Kuracistoj Sen Landlimoj
 Space Foundation
 Greenpeace

 Vidu ankaŭ 
 Interregistara organizaĵo
 komunutileco
 utilismo